《答惠海首座五首海乃圆照禅师小师 其二》
宋代·饶节

龙生龙子气骎骎，拄杖横担遍宝林。果得云门函盖句，肯忘黄檗老婆心。

扶疏绿树西风薄，零落黄花秋意深。若问宗风竟谁嗣，请将消息问威音。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。